สวัสดีค่ะ หนูเป็นวัยรุ่นอายุประมาน 17 ปี หนูมีอาการตกขาวมีเลือดปน พอหนูเป็นครั้งแรกตกใจมากเลยค่ะ แต่ก่อนอื่นหนูขอบอกก่อนเลยนะคะ ว่าหนูไม่เคยมีเพศสัมพันธุ์กับใครเลยตั้งแต่เกิดมา ช่วยตัวเองก็ไม่เคยนะคะ หนูเป็นมาได้ประมาณ 2 วันแล้วค่ะ ลองหาข้อมูลในอินเทอร์เน็ตดู พบว่ามันเหมือนกับว่าเป็นสัญญาณเตือนว่าเราอาจจะเป็นโรคมะเร็งโพรงปากมดลูกได้ หนูเลยเกิดความกังวลและกลัว คือหนูอยากทราบสาเหตุค่ะว่าเกิดจากอะไรหรอคะ อาการตกขาวแบบนี้ แล้ววิธีรักษาทำยังไงหรอคะ
สวัสดีค่ะ การมีตกขาวปนเลือด เลือดที่ออกปนมากับตกขาวนั้น อาจเป็น- เลือดออกในช่วงไข่ตกหากเลือดที่ออกอยู่ในช่วงกึ่งกลางของรอบเดือน ก็อาจเป็นเลือดที่ออกช่วงไข่ตกได้ ซึ่งจะมีปริมาณเพียงเล็กน้อย และเป็นเพียงแค่ 1-2 วัน- เลือดที่ออกจากความผิดปกติต่างๆ ซึ่งอาจทำให้มีอาการตกขาวปนเลือดออกนานเกิน 2 วันขึ้นไป เช่นเป็นผลข้างเคียงจากการใช้ยาคุมกำเนิดชนิดต่างๆ หรืออาหารเสริมที่มีฮอรโมนผสม ยาสตรีต่างๆ หรือเกิดจากภาวะที่มีถุงน้ำในรังไข่หลายใบ (PCOS) มีมดลูกอักเสบติดเชื้อเป็นต้นสำหรับมะเร็งปากมดลูกหรือมะเร็งในโพรงมดลูกนั้น ส่วนใหญ่จะพบในวัยกลางคนขึ้นไป พบได้น้อยมากในคนอายุ 17 ปีค่ะ และหากไม่เคยมีเพศสัมพันธ์ โอกาสที่จะเป็นมะเร็งปากมดลูกก็แทบไม่มีค่ะ